**Az EEDE Köszi, önkéntes! csoportjának 2018-as tevékenysége**

**1. Környezetvédelem, szemétszedések, közterület rendezések**

2018. április 14-én szezonnyitó, 2018. október 6-án pedig szezonzáró szemétszüretet tartottunk, kb. ötven résztvevővel. Az őszi alkalommal összeszedtük a szemetet a Szigeti út teljes pócsmegyeri-surányi szakaszán.

2018. július-október folyamán a „Színezzük ki Surányt!” programunk keretében a Napsugár téri buszmegállóból vidám busz- és könyvmegálló lett, az újrafestett buszmegálló padok a napfényről és Duna virágzásról mesélnek. Az újonnan kialakított plakáthely nemcsak védi a korábban agyonkapcsozott gesztenyefát a gáton, de új színt is hozott a partra, a felgyújtott kukák új köntösben reinkarnálódtak, az alsóstrandon felállított két színes pad pedig igazi közösségi térré vált. A sorozat zárásaként a kavicsos strandon állítottunk fel két színes padot.

Tudósítás a „Kiszíneztük Surányt” programról: <https://www.facebook.com/pg/K%C3%B6szi-%C3%B6nk%C3%A9ntes-csoport-507553552914282/photos/?tab=album&album_id=741413939528241>

A nap fotói: egyedi busz- és könyvmegállót készítettek a surányiak: HVG, 2018. augusztus 9.

<https://hvg.hu/cegauto/20180809_a_nap_fotoi_egyedi_busz_es_konyvmegallo_surany_szentendrei_sziget_polc_pad_kozossegi_osszefogas>

Csodálatos átalakuláson ment keresztül a buszmegálló: Gardenista, 2018. augusztus 9.

<https://gardenista.hu/2018/08/09/csodalatos-atalakulason-ment-keresztul-a-buszmegallo/>

„Köszi önkéntesek” az örökbe fogadott utcákon, fapados facebook meg a vidám könyvmegálló: Pilis-Dunakanyari Hírmondó, 2018. november, 7. oldal

<http://www.dunakanyar.hu/docs/pilis_dunakanyari_kozeleti_lap.pdf>

2018. november 3-án csoportunk a surányi Liget tér tisztításában vett részt, kb. 45 fővel.

**2. Kulturális és ifjúsági rendezvények**

2018 tavaszán „Jövőnk a sziget” címmel rajzpályázatot írtunk ki gyermekeknek, amelynek díjkiosztója 2018. augusztus 4-én, az Irány Surány Fesztiválon volt.

2018 augusztusában az Irány Surány Fesztiválon környezetvédelmi, környezettudatos játékokkal mi is jelen voltunk, sátrunkban a két nap alatt több százan fordultak meg. A fesztiválon, az általunk felújított könyvmegállóban rendeztük a rajzpályázat kiállítását, amelyet 2018. november-januárban áthelyeztünk a Pócsmegyer Rendezvényközpontba.

2018 szeptemberében egy szponzorajándéknak köszönhetően a szemétszüreteken aktív gyerekeket, fiatalokat mászótermi délutánnal ajándékoztuk meg.

2018. július 2-6 között tucatnyi önkéntesünk dolgozott az EEDE ökotáborában, ahová a csoportunk „kistestvércsoportjából”, a tiszavasvári „Tiszta Bűdért” tagjaiból nyolc gyereket ls kísérőjüket is meg tudtuk hívni. A szponzorszerzésből és a tábori munkából is kivettük a részünket.

2018. december 9-én Csoóri Julianna és a Kerek zenekar jótékonysági koncertet adott a csoport javára.

Rendezvényeinket több alkalommal helyben lakó közösségi szolgálatosok is segítették.

**3. Jótékonysági munka**

Mint az előző évben, 2018-ban is adománygyűjtő kampányt szerveztünk karácsony előtt, a négy adománydobozunkban összegyűlt pénznek köszönhetően 13 élelmiszercsomagot tudtunk vásárolni helyi rászorulóknak. Helyi cipősdoboz akciót is szerveztünk, az első három adventi gyertyagyújtáson mi is kint voltunk a PRK előtt és a Napsugár téren a kis asztalkánkkal.

**4. Díj**

2018. december 5-én a Köszi, önkéntes! csoport kiemelkedő önkéntes programjáért megkapta az Önkéntes Központ Alapítványtól „Az év közösségi kezdeményezése 2018” díjat. A csoportról az Alapítvány által készített kisfilmet itt lehet megnézni:

<https://www.youtube.com/watch?v=XbC_6wEMEUE&fbclid=IwAR36G6PZSZThNZ6mv8HdNy7FQH4DjFdCvgLXeI-9HoBGHUd_zK_hVIDosx4>

A díjazott csoport év végi munkájáról a Danubia Televízió is beszámolt:

<https://www.facebook.com/danubiatv/videos/2027112924252409/UzpfSTEwMDAxMjIwNTI3NDM3MDo2MjcyNTg5MDc2OTA5NDY/?id=100012205274370>

Pócsmegyer-Surány, 2019. január 20. Topits Judit

 Az EEDE Köszi, önkéntes! csoport vezetője